На основу правноснажног решења о банкротству Привредног суда у Београду бр. 1.Ст - 294/2019 од 28.07.2020. године, заим одредби чл. 131., чл. 132. и чл. 133. Закона о стечају ("Сл. гласник РС", бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018) и Националног стандарда број 5 – Национални стандард о начину и поступку уновчења имовине стечајног дужника («*Службени гласник Републике Србије» број 62/2018*), стечајни управник стечајног дужника:

 **"IBS BAUTECHNIK" ДОО Београд – Земун - у стечају,**

**ул. Бургерових бр. 14В**

**МБ: 20960442 ПИБ: 108246371**

**О Г Л А Ш А В А**

**Другу продају покретне имовине стечајног дужника методом јавног надметања**

|  |  |  |  |
| --- | --- | --- | --- |
| **Предмет продаје** **(редни број и назив имовинске целине)** | **Процењена ликвидациона вредност (дин.)** | **Почетна цена (дин.)** | **Депозит (дин.)** |
| **ЦЕЛИНА БР. 1**ПУТНИЧКО ВОЗИЛО, марке OPEL, модел: VECTRA C22 TD C VAN automatic, запремине мотора 2172, снаге мотора 92 kw, број шасије W0L0ZCF3541083914, боја OM BELA, погонско гориво: EVRO DIZEL, година производње 2004 (нерегистрован). | **282.183,60** | **56.436,72** | **56.436,72** |
| **ЦЕЛИНА БР. 2**ПУТНИЧКО ВОЗИЛО, марке OPEL, модел: ZAFIRA-A, запремине мотора 2172, снаге мотора 92 kw, број шасије W0L0TGF7522146907, боја 7M SIVA METALIZIRANA, погонско гориво: EVRO DIZEL година производње 2002 (нерегистрован). | **211.637,70** | **42.327,54** | **42.327,54** |
| **ЦЕЛИНА БР. 3****Лаптоп**Назив: Lenovo IdeaPad Z510Модел: 20287Датум производње: 29.11.2013. године; | **112.073,97** | **22.414,79** | **22.414,79** |

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од:

**20.000,00 динара + ПДВ** за **ЦЕЛИНУ БР. 1.** Профактура се може преузети на адреси: Солунска 32, Београд - Стари Град, сваког радног дана у периоду од 9 до 14 часова, уз обавезну најаву стечајном управнику. Рок за откуп продајне документације је **02.08.2021. године**.

након добијања профактуре, изврше уплату ради откупа продајне документације у износу од:

**15.000,00 динара + ПДВ** за **ЦЕЛИНУ БР. 2.** Профактура се може преузети на адреси: Солунска 32, Београд - Стари Град, сваког радног дана у периоду од 9 до 14 часова, уз обавезну најаву стечајном управнику. Рок за откуп продајне документације је **02.08.2021. године**.

након добијања профактуре, изврше уплату ради откупа продајне документације у износу од:

**10.000,00 динара + ПДВ** за **ЦЕЛИНУ БР. 3**. Профактура се може преузети на адреси: Солунска 32, Београд - Стари Град, сваког радног дана у периоду од 9 до 14 часова, уз обавезну најаву стечајном управнику. Рок за откуп продајне документације је **02.08.2021. године**.

1. уплате **депозит** (са позивом на редни број имовинске целине из огласа), на текући рачун стечајног дужника број**:**  **250-1450000165070-03 код EUROBANK ад банка,** или положе неопозиву првокласну банкарску гаранцију наплативу на први позив која важи до 30.09.2021. године. Рок за уплату депозита је до **09.08.2021. године**. У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику, Београд, Солунска 32 (Стари Град), најкасније до 09.08.2021. године до 10:50 часова по београдском времену (GMT+1). У обзир ће се узети само банкарске гаранције које пристигну на назначену адресу у назначено време.
2. потпишу изјаву о губитку права на повраћај депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, сваким радним даном од 8 до 14 часова, а најкасније **до 02.08.2021. године** (уз претходну најаву стечајном управнику).

Након уплате депозита, а најкасније до **09.08.2021. године** до 10:50 часова, потенцијални купци, ради правовремене евиденције, морају предати стечајном управнику: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање одржаће се дана 09.08.2021. године у 11:00 часова на следећој адреси: Мешовито предузеће за грађевинарство, транспорт и трговину "Vorex inženjering" ДОО Београд – у стечају, Милутина Миланковића бр. 23, Нови Београд, 2 спрат у објекту "А".**

**Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду од 9:00 до 10:50 часова, на истој адреси.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену;
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 15 (петнаест) дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 3 (три) радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора, укључујући и трошкове на име сачињавања односно овере уговора, у целости сноси купац.

**Oвлашћено лице: Стечајни управник Мира Ковачевић, контакт е-mail:** **mira.kov011@gmail.com****, а по овлашћењу лице за контакт – сарадник стечајног управника Александра Павловић, контакт телефон: 060/651-2115, e - mail: a.zecevic.mbmk@gmail.com.**